Ռիչարդ Էռնստ

**Ռիչարդ Ռոբերտ Էռնստը** () շվեյցարացի ֆիզիկական քիմիկոս և Նոբելյան մրցանակի դափնեկիր:

Էռնստը 1991 թվականին արժանացել է քիմիայի Նոբելյան մրցանակի Varian Associates-ում և ETH Zurich-ում սովորելու տարիներին, Ֆուրիեի ձևափոխության միջուկային մագնիսական ռեզոնանսի (NMR) սպեկտրոսկոպիայի զարգացման գործում ունեցած ներդրման համար: Սրանք հիմք են հանդիսանում ինչպես NMR սպեկտրոսկոպիայի միջոցով քիմիայի, այնպես էլ մագնիսական ռեզոնանսային պատկերման (MRI) միջոցով բժշկության կիրառությունների համար:

Համեստորեն իրեն անվանել է «գործիքագործ», այլ ոչ թե գիտնական։

## Վաղ կյանք
Էռնստը ծնվել է 1933 թվականի օգոստոսի 14-ին Շվեյցարիայի Վինտերտուր քաղաքում Ռոբերտ Էռնստի և Իրմա Էռնստ-Բրուների ընտանիքում։ Նա երեք երեխաներից ավագն էր։ Նա մեծացել է 1898 թվականին իր վաճառական պապիկի  կառուցած տանը։ Մանկության տարիներին նա հետաքրքրվել է երաժշտությամբ, նվագել է թավջութակ և նույնիսկ մտածել է երաժշտական ​​կոմպոզիտորի կարիերայի մասին։ 13 տարեկանում Էռնստը պատահաբար գտել է քիմիական նյութերի տուփ, որը պատկանում էր իր հանգուցյալ հորեղբորը՝ մետաղագործ ինժեներին; Երիտասարդ Էռնստը ոգևորվել էր գտածով և սկսել փորձել բոլոր հնարավոր ռեակցիաները, որոնցից մի քանիսը հանգեցրել էին պայթյունների և սարսափեցրել էին նրա ծնողներին։

## Կրթություն
Նա ընդունվել է Ցյուրիխի տեխնիկական բարձրագույն դպրոց (ETH)՝ քիմիա ուսումնասիրելու համար և 1957 թվականին ստացել է դիպլոմ՝ որպես «Diplomierter Ingenieur Chemiker։ Նա հիասթափված էր դասընթացի բովանդակությունից, ուստի շարունակեց հետազոտությունները և ազատ ժամանակ ինքնուրույն սովորեց քվանտային մեխանիկա և թերմոդինամիկա։ Զինվորական ծառայության պատճառով ընդմիջումից հետո, Էռնստը 1962 թվականին Ցյուրիխի ETH-ում պաշտպանեց ֆիզիկական քիմիայի դոկտորականի թեզը։ Նրա դիսերտացիան վերաբերում էր ֆիզիկական քիմիայի ոլորտում միջուկային մագնիսական ռեզոնանսին։

## Կարիերա
1963 թվականին Էռնստը ընդունվել է Varian Associates որպես գիտնական և հորինել Ֆուրիեի ձևափոխության միջուկային ռեզոնանսային տոմոգրաֆիան, աղմուկի անջատումը և մի շարք այլ մեթոդներ: Նա վերադարձել է Ցյուրիխի տեխնոլոգիական ինստիտուտ 1968 թվականին և դարձել դասախոս, 1970 թվականին՝ պրոֆեսորի օգնական, իսկ 1972 թվականին՝ դոցենտ: 1976 թվականից Ռիչարդ Էռնստը ֆիզիկական քիմիայի պրոֆեսոր էր։

Էռնստը ղեկավարել է մագնիսական ռեզոնանսային սպեկտրոսկոպիային նվիրված հետազոտական ​​խումբ և եղել է Ցյուրիխի ETH-ի ֆիզիկական քիմիայի լաբորատորիայի տնօրենը: Նա մշակել է երկչափ միջուկային ռեզոնանսային տոմոգրաֆիա և մի քանի նորարարական իմպուլսային մեթոդներ:1998 թվականին  նա թոշակի է անցել: Նա մասնակցել է բժշկական մագնիսական ռեզոնանսային տոմոգրաֆիայի մշակմանը, ինչպես նաև կենսապոլիմերների լուծույթում միջուկային ռեզոնանսային տոմոգրաֆիայի կառուցվածքի որոշմանը՝ համագործակցելով պրոֆեսոր Կուրտ Վյուտրիխի հետ: Նա նաև մասնակցել է ներմոլեկուլային դինամիկայի ուսումնասիրությանը:

## Անձնական կյանք
Էռնստը ամուսնացած էր Մագդալենայի (Կիլհոլց) հետ։ Միասին նրանք ունեցան երեք երեխա՝ Աննա Մագդալենան, Կատարինա Էլիզաբեթը և Հանս-Մարտին Վալտերը։ Էռնստը երաժշտություն և արվեստ էր սիրում, մասնավորապես՝ տիբեթյան գլանափաթեթների արվեստ։ Գիտական ​​մեթոդներ օգտագործելով՝ Էռնստը ուսումնասիրում էր գլանափաթեթների գունանյութերը՝ դրանց աշխարհագրական ծագման և տարիքի մասին իմանալու համար։

Էռնստը մահացել է 2021 թվականի հունիսի 4-ին Վինտերտուրում, 87 տարեկան հասակում։

## Ծանոթագրություններ